Oficiālais Vēstnesis L 293 , 16/11/1996 Lpp. 0018 - 0019



Padomes lēmums (1996. gada 11. novembris) par pusvadītāju izstrādājumu topogrāfiju tiesiskās aizsardzības paplašināšanu, attiecinot to uz personām no Menas salas (96/644/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes Direktīvu 87/54/EEK (1986. gada 16. decembris) par pusvadītāju izstrādājumu topogrāfiju tiesisko aizsardzību [1], un jo īpaši tās 3. panta 7. punktu, ņemot vērā Komisijas priekšlikumu, tā kā tiesības uz pusvadītāju izstrādājumu topogrāfiju tiesisko aizsardzību Kopienā attiecas uz personām, kam ir tiesības uz aizsardzību saskaņā ar Direktīvas 87/54/EEK 3. panta 1. līdz 5. punktu; tā kā ar Padomes lēmumu šīs tiesības var paplašināt, attiecinot tās uz personām, kas nesaņem aizsardzību saskaņā ar minētajiem noteikumiem; tā kā par minētās aizsardzības paplašināšanu būtu jālemj Kopienai kopumā; tā kā Kopiena kopš 1987. gada 7. novembra šādu aizsardzību, attiecinot to uz personām no Menas salas, ir paplašinājusi ar virkni Padomes lēmumu, kam ir pagaidu raksturs un no kuriem jaunākais ir Lēmums 94/828/EK [2]; tā kā minētais lēmums bija spēkā līdz 1995. gada 31. decembrim; tā kā Menas salai ir atbilstoši tiesību akti [3] par pusvadītāju izstrādājumu topogrāfiju aizsardzību; tā kā minētie tiesību akti ir stājušies spēkā 1994. gada 1. janvārī; tā kā tiem piemēro Direktīvu 87/54/EEK un ievieš Padomes agrākos lēmumus šajā jomā; tā kā Menas sala paplašina minēto tiesību aktu piemērošanu, attiecinot tos uz Kopienas dalībvalstu pilsoņiem; tā kā 1994. gada 15. aprīlī noslēgtajā Nolīgumā par intelektuālā īpašuma tiesību komercaspektiem paredzēts, ka Pasaules Tirdzniecības organizācijas dalībvalstis nodrošina aizsardzību integrālshēmu topogrāfijām saskaņā ar saviem noteikumiem un saskaņā ar Nolīgumu par intelektuālo īpašumu attiecībā uz integrālshēmām, uz kuru ir atsauces jau minētajā nolīgumā; tā kā minētais nolīgums līdz ar Pasaules Tirdzniecības organizācijas dibināšanas līgumu, kuram tas ir pievienots, stājās spēkā 1995. gada 1. janvārī; tā kā paredzams, ka Apvienotās Karalistes valdība piemēros Pasaules Tirdzniecības organizācijas dibināšanas līgumu attiecībā uz Menas salu un ka uz Menas salu tiks attiecināts Nolīgums par intelektuālā īpašuma tiesību komercaspektiem; tā kā noteikumi, kas personām no Kopienas garantē topogrāfiju aizsardzību Menas salā, tur vēl aizvien ir spēkā; tā kā aizsardzība saskaņā ar Direktīvu 87/54/EEK būtu jāattiecina uz Menas salu no 1996. gada 1. janvāra uz laiku, kamēr Menas salai jāpilda noteikumi, kas paredzēti Nolīgumā par intelektuālā īpašuma tiesību komercaspektiem un kas izriet no Pasaules Tirdzniecības organizācijas dibināšanas līguma attiecināšanas uz Menas salu, IR PIEŅĒMUSI ŠO LĒMUMU. 1. pants Dalībvalstis paplašina tiesības uz tiesisku aizsardzību saskaņā ar Direktīvu 87/54/EEK šādi: a) fiziskas personas, kas ir Menas salas pilsoņi vai kuru pastāvīgā dzīvesvieta atrodas Menas salas teritorijā, pielīdzina dalībvalstu pilsoņiem; b) sabiedrības un citas juridiskas personas no Menas salas, kam tur pieder reāls un ekonomiski aktīvs rūpniecisks vai komerciāls uzņēmums, pielīdzina personām, kam pieder reāls un ekonomiski aktīvs rūpniecisks vai komerciāls uzņēmums dalībvalsts teritorijā. 2. pants Šo lēmumu piemēro no 1996. gada 1. janvāra. Dalībvalstis paplašina tiesības uz aizsardzību saskaņā ar šo lēmumu, attiecinot tās uz 1. pantā minētajām personām uz laiku, kamēr Menas salai jāpilda noteikumi, kas paredzēti Nolīgumā par intelektuālā īpašuma tiesību komercaspektiem un kas izriet no Pasaules Tirdzniecības organizācijas dibināšanas līguma attiecināšanas uz Menas salu. Visas ekskluzīvās tiesības, kas iegūtas saskaņā ar Lēmumiem 87/532/EEK, 90/511/EEK, 94/828/EK vai saskaņā ar šo lēmumu, paliek spēkā laikposmā, kas noteikts Direktīvā 87/54/EEK. 3. pants Šis lēmums ir adresēts dalībvalstīm. Briselē, 1996. gada 11. novembrī Padomes vārdā — priekšsēdētājs R. Quinn [1] OV L 24, 27.1.1987., 36. lpp. [2] Padomes Lēmums 87/532/EEK (1987. gada 26. oktobris) par pusvadītāju izstrādājumu topogrāfiju tiesiskās aizsardzības paplašināšanu, attiecinot to uz personām no konkrētām valstīm un teritorijām (OV L 313, 4.11.1987., 22. lpp.); Padomes Lēmums 90/511/EEK (1990. gada 9. oktobris) par pusvadītāju izstrādājumu topogrāfiju tiesiskās aizsardzības paplašināšanu, attiecinot to uz personām no konkrētām valstīm un teritorijām (OV L 285, 17.10.1990., 31. lpp.); Padomes Lēmums 93/16/EEK (1992. gada 21. decembris) par pusvadītāju izstrādājumu topogrāfiju tiesiskās aizsardzības paplašināšanu, attiecinot to uz personām no Amerikas Savienotajām Valstīm un dažām teritorijām (OV L 11, 19.1.1993., 20. lpp.), kas grozīts ar Lēmumu 93/520/EEK (OV L 246, 2.10.1993., 31. lpp.); Padomes Lēmums 94/828/EK (1994. gada 19. decembris) par pusvadītāju izstrādājumu topogrāfiju tiesiskās aizsardzības paplašināšanu, attiecinot to uz personām no konkrētām teritorijām (OV L 351, 31.12.1994., 12. lpp.). [3] 1993. gada 14. decembra Likums par dizaina tiesībām attiecībā uz pusvadītāju topogrāfijām un 1994. gada 18. janvāra Noteikumi par dizaina tiesībām attiecībā uz pusvadītāju topogrāfijām. --------------------------------------------------